b'\n_START_ARTICLE_\nBora Bora\n_START_PARAGRAPH_\nBora Bora je otok koji spada u zavjetrinsku varijantu Dru\xc5\xa1tvenih otoka u Francuskoj Polineziji. Nalazi se 260 kilometara od glavnog grada Papeetea. Okru\xc5\xbeen je lagunom i koraljnim grebenom. U sredini otoka nalaze se ostaci nekada\xc5\xa1njeg vulkana u obliku dva vrha - Pahie i Otemanua - koji dose\xc5\xbeu visinu do 727 metara._NEWLINE_2000. godine broj stanovnika iznosio  je 4.000. Glavno je naselje Vaitape na zapadnom dijelu otoka._NEWLINE_Ime Bora Bora dolazi iz tahi\xc4\x87anskog jezika i ozna\xc4\x8dava "prvo ro\xc4\x91enje". Izvorno se izgovara "Pora Pora"._NEWLINE_Prehrana je ograni\xc4\x8dena na morska i kokosova jela.\n_START_SECTION_\nPovijest\n_START_PARAGRAPH_\nOtok prvi put naseljavaju Poline\xc5\xbeani u 4. stolje\xc4\x87u. Nakon otkrivanja, 1777. je James Cook prvi put organizirao putovanje Europljana._NEWLINE_1842. godine Bora Bora postaje francuski protektorat.\n_START_SECTION_\nDrugi svjetski rat\n_START_PARAGRAPH_\nTijekom Drugog svjetskog rata, poslije japanskog napada na Pearl Harbor 7. prosinca 1941., Bora Bora postaje ju\xc5\xbenopacifi\xc4\x8dka ameri\xc4\x8dka vojna baza. To je ozna\xc4\x8dilo prvu vojnuo prisutnost u povijesti otoka. Baza je zatvorena 2. lipnja 1946., ali je veliki broj vojnika ostao tamo \xc5\xbeivjeti sa svojim obiteljima._NEWLINE_Zrakoplovna pista izgra\xc4\x91ena tijekom rata bila je jedina me\xc4\x91unarodna zra\xc4\x8dna luka u Francuskoj Polineziji dok nije 1962. izgra\xc4\x91ena ona u Papeeteu na Tahitiju. Zra\xc4\x8dna luka na Bori Bori ne mo\xc5\xbee primiti velike zrakoplove.\n_START_SECTION_\nDanas\n_START_PARAGRAPH_\nDanas otok orijentiran na turizam. Naj\xc4\x8de\xc5\xa1\xc4\x87e ga posje\xc4\x87uju ameri\xc4\x8dki, japanski i europski turisti koji dolaze u tu turisti\xc4\x8dku destinaciju zbog prelijepe prirode i predivnih pla\xc5\xbea._NEWLINE_Air Tahiti dnevno organizira pet do \xc5\xa1est letova u Papeete. _NEWLINE_Slu\xc5\xbebeni jezik Francuske Polinezije, pa tako i Bore Bore, jest francuski, ali je engleski vi\xc5\xa1e u uporabi, osobito me\xc4\x91u mla\xc4\x91im generacijama._NEWLINE_Javni prijevoz je slabijeg inteziteta. Autobusi voze otprilike svaki sat. Preporu\xc4\x8dljivo prijevozno sredstvo za turiste je bicikl, ako hotel ne organizira prijevoz. U Vitapeu se mogu unajmiti elektri\xc4\x8dni automobili._NEWLINE_Bora Bora je poznata po ronjenju u koraljnom grebenu. Mo\xc5\xbee se vidjeti veliki broj morskih pasa. Postoje dva ronila\xc4\x8dka operatora. Mnogi instruktori organiziraju eskurzije hranjenja morskih pasa.'